**LECTURAS**

**FEITOS 2, 42-47 *Os crentes vivían todos unidos e tíñano todo en común.***

**SALMO 117: *Dade grazas ao Señor porque é bo, porque é eterna a súa misericordia.***

**I PEDRO 1, 3-9: *Pola resurrección de Cristo fixéronnos nacer para unha esperanza viva.***

**XOÁN 20, 19-31: *Aos oito días, chegou Xesús***

|  |
| --- |
| **Narrador:**  Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles:**Xesús*:******- A Paz convosco.*****Narrador:** E, dicindo isto, amosoulles as mans e o costado. E os discípulos enchéronse de alegría ao ver o Señor. Xesús repetiu:**Xesús*:*** *- A Paz convosco. Como o Pai me enviou, así tamén vos envío eu.* **Narrador:**  E, dito isto, exhalou o seu alento sobre eles e díxolles: **Xesús*:****- Recibide o Espírito Santo; aos que lles perdoedes os pecados quédanlles perdoados; aos que llelos reteñades, quédanlles retidos.***Narrador:**  Tomé, un dos Doce, chamado o Xemelgo, non estaba con eles cando veu Xesús. E os outros discípulos dicíanlle:**Discípulos:*****- Vimos o Señor.*** **Narrador:**  Pero el contestoulles:**Tomé:** *- Se non vexo nas súas mans o sinal dos cravos, se non meto o dedo no burato dos cravos e non meto a man no seu costado, non o creo.* **Narrador:** Aos oito días, estaban outra vez dentro os discípulos e Tomé con eles. Chegou Xesús, estando pechadas as portas, púxose no medio e díxolles: **Xesús*:*** *- A Paz convosco.***Narrador:** Logo díxolle a Tomé: **Xesús*:*** *-* ***Trae o teu dedo, aquí tes as miñas mans; trae a túa man e métea no meu costado; e non sexas incrédulo, senón crente.*** **Narrador:**  Contestou Tomé: **Tomé:** *- Meu Señor e meu Deus!***Narrador:**  Díxolle Xesús: **Xesús*:*** *- Porque me viches criches? Ditosos os que crean sen ter visto.* **Narrador:**    Moitos outros signos, que non están escritos neste libro, fixo Xesús á vista dos discípulos. **Estes escribíronse para que creades** que Xesús é o Mesías, o Fillo de Deus, e para que, crendo teñades vida no seu nome. ***Palabra do Señor*** |

**Posibles ideas para unha homilía con nenos**

**Cristo VIVE hoxe. Encóntrao na túa COMUNIDADE!**

1. **VER: Pertencemos a unha parroquia**

**- Ás veces hai persoas que viven a súa fe illadamente,** sen reunirse con outros, sen celebrala con outros … ***Que vos parece?***

**- Os crentes** dun barrio ou vila formamos unha comunidade parroquial.

***Como se chama a nosa, quen é o patrón/a, que festas***

***celebramos, como é o noso templo, que facemos nel?***

1. **XULGAR: Cristo VIVE hoxe na nosa comunidade!**

**+** No evanxeo de hoxe, **Xesús faise presente na primitiva comunidade:**

**- O domingo** (o “día primeiro da semana” e día da resurrección do Señor) **preséntase** Xesús na primitiva comunidade.

**-Cristo resucitado éncheos de paz,** dálles o seu Espírito, devólvelle a fe a Tomé e exultan de alegría ao ver a Xesús.

**- Na comunidade os discípulos encóntranse con Cristo,** comparten a fe *(“vimos o Señor”),* e é nela onde **Tomé recupera a fe e confésaa** *(“Meu Señor e meu Deus”).*

***Que fai a nosa comunidade parroquial ou educativa?***

**+ Cristo presente tamén hoxe na nosa comunidade:**

**- Cada domingo Cristo Resucitado convócanos,** congréganos, presídenos, dános a súa Palabra e alimento: o sacerdote no seu nome saúdanos: *“O Señor estea (está) convosco”, “A paz do Señor sexa sempre convosco”.*

**- Cada domingo alimentamos e fortalecemos a nosa fe**, sos perderiámola, recibimos a forza do Espírito …

- N**a comunidade formámonos** (catequese), **celebramos a fe** (liturxia) **e transformamos** o mundo (Cáritas) …

- **Todos temos o noso papel** na parroquia, somos corresponsables, arrimamos o ombreiro ela é a nosa casa.

***Sénteste membro da túa comunidade?***

***Descobres a Cristo no medio dela?***

1. **ACTUAR: Vive a fe en comunidade!**

**- Sé puntual ás celebracións:** prepárate para o encontro con Xesús, ofrécete para que sexan más participados os actos, pon toda a alma.

**- Celebra a túa fe na comunidade:** esta non é “a túa misa” senón que celebramos algo común, non todos fan todo pero todos participamos como unha sinfonía.

**- Anuncia** *“vimos o Señor”* e **reza** polos que coma Tomé están ausentes da reunión da comunidade e perden a fe.

**- No silencio da consagración** di como Tomé: *“Meu Señor e meu Deus”.*

**-** Transforma a túa man en **pombas da paz** e do Espírito.

***Que imos facer?***